Polisieduik 'is ons passie' | Netwerk24
Polisieduik 'is ons passie'
Die Boland-polisieduikeenheid se bevelvoerder, Philip Strumpher, en sy span red twee kinders.
"'n Mens weet nooit wat die volgende toneel vir jou inhou nie," so vertel Philip Strumpher, bevelvoerder van die Boland Duikeenheid. Die werk as 'n polisie duiker is nie jou alledaagse gewone kantoor werk nie. Dit verg deursettingsvermoë, geestelike sterkheid en dat jy ook fisies sterk moet wees.
Om deel te wees van die duikeenheid is 'n sekondêr funksie in die polisie. Die eenheid bestaan uit verskeie lede oor die hele Boland area.
Strumpher is vir die afgelope 26 jaar betrokke by die duikeenheid en is sedert 2013 bevelvoerder van die Boland Polisie Duikeenheid. Strumpher verduidelik dat polisie duikers twee hooffunksies het wat hulle doen. Om bewysstukke op te spoor onder die water of om liggame onder te water te soek.
"Dit kan van 'n paar minute tot 'n paar dae neem, 'n mens weet nooit," vertel Strumpher. Met hierdie werk sien polisie duikers die ongewone wat mense nooit elke dag sien nie. Volgens Strumpher is sy groep 'n gehegde span wat goed kommunikeer met mekaar om met die tonele wat hulle teë kom te verwerk. "Wat jy van die begin af moet weet is, jy is nie bulletproof nie. As jy 'n sielkundige moet sien moenie bang wees om dit te doen nie.
Een van Strumpher se moeilikste uitdagings was om na die liggaam van te soek vir wie hy geken het. Dit was glad nie maklik vir hom was nie.
Met al die uitdagings wat die eenheid aanvaar vertel Strumpher dat die span altyd onthou dat die Here in beheer is. "Ons glo ons word deur God beskerm, gelei en gebruik. Dit is hoe ons, ons eenheid bestuur. Ons wil 'n voorbeeld wees vir ander."
Polisie duikers ervaar ook hoogtepunte. Strumpher vertel dat een van sy hoogtepunte was om twee kinders te red wat vasgevang was op 'n klein eiland in die rivier net buitekant Worcester.
Strumpher bieg dat die werk nie altyd maklik is nie en jy moet 'n passie hê vir hierdie beroep. Hy voeg by dat met al die werk wat hulle doen, gee hy God al die eer. Al die eer kom tot hom toe.